Diari Oficial de la Generalitat Valenciana


Sumari del DOGV 8442, del 12-12-2018 (2018/11425)

Notificació de la sentència dictada en el procediment de modificació de mesures contenciós número 184/2017.
-----------------------------------------------------------------------------------------------------------

### Dades del document

Número de DOGV
:   8442

Data del DOGV
:   12-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11417


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures contenciós número 184/2017. [2018/11365]  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València.  
Judici de família. Modificació de mesures supòsit contenciós número 184/2017.  
Part demandant: Mariel Elizabeth Ayala.  
Part demandada: Sergio Alumbreros Jericó.  
Sobre modificació de mesures no consensuades.  
  
En el judici referenciat, s'ha dictat la resolució la dispositiva de la qual conté el text literal següent:  
  
«Dispositiva  
Estime íntegrament la demanda promoguda per Mariel Elisabeth Ayala, representada pel procurador dels tribunals Víctor de Bellmont Regodón i assistida de la lletrada María Luisa Montagud Lillo, contra Sergio Alumbreros Jericó, declarat en situació de rebel·lia processal, i amb l'assistència del Ministeri Fiscal, i dispose les mesures definitives següents derivades del cessament de la convivència entre les parts:  
  
Es priva de la pàtria potestat de la filla menor [...] (nascuda el 20.08.2011), al progenitor, Sergio Alumbreros Jericó; s'atorga absolutament a la mare demandant la pàtria potestat sobre la menor, per aplicació de l'article 170 del Codi Civil.  
Se suspén el règim de visites en favor del pare. I això, sense perjudici que tal règim puga instaurar-se a instàncies del pare sempre i quant s'acredite que amb aquest se satisfà l'interés de la menor, instauració de visites aquesta que s'haurà de demanar en l'oportú procediment de modificació de mesures (art. 775, LEC).  
Així mateix, s'ha de mantindre l'atribució de la guarda i la custòdia a la mare, així com la pensió d'aliments en favor de la filla i a càrrec del progenitor, en la quantia de 150 euros mensuals, actualitzables de conformitat amb l'índex de preus al consum. Despeses extraordinàries a mitges.  
Amb vista a les costes processals, atesa la declaració de rebel·lia del demandat, la matèria objecte del procediment que ens ocupa i el criteri mantingut per la Secció Desena de la Audiència Provincial de València sobre el particular, no pertoca verificar especial imposició d'aquestes.  
  
Aquesta la meua sentència que, de conformitat amb el que disposen els articles 265 i 266 de la Llei orgànica del poder judicial, s'ha d'anotar en el llibre corresponent i de la qual cal deixar un testimoniatge en les actuacions originals i que es notificarà a les parts, i se'ls fa saber que en contra es podrà interposar en aquest jutjat un recurs d'apel·lació dins dels vint dies següents a la seua notificació, prèvia constitució d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a, LO 1/2009).  
Ho pronuncie, mane i firme.»  
  
Publicació. L'anterior sentència va ser llegida i publicada pel jutge que la va dictar en legal forma i en el mateix dia de la seua data.   
Atés que es desconeix el domicili o la residència actuals de la part demandada, per la Resolució de 26 de novembre de 2018, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Generalitat Valenciana, per a portar a efecte la diligència de notificació al demandat.  
  
  
València, 26 de novembre de 2018.- La lletrada de l'Administració de justícia: Vicenta María Casañ Arandiga.